open-index/open-wikipedia-markdown huggingface dataset:
Zsolt Imre Mátyás

**MÁTYÁS Zsolt Imre** [ma:tja:ŝ] estas rumanuja hungara aktoro, reĝisoro, teatrestro naskita en Târgu Mureş la 8-an de decembro 1968. 
## Kariero
Li diplomiĝis en la aktorfako de la Színművészeti Egyetem Szentgyörgyi István Tagozat de Târgu Mureş en 1994 kaj en la reĝisora fako en 2005. La aktoro ludis ekde 1994 ĝis 2000, en 2000-2003, en 2005-2006 en la teatro Temesvári Állami Csiky Gergely Színház de Temeŝvaro, en la Regiona Teatro Weöres Sándor de Szarvas (2000-2001) (Hungarujo). Li estas la fondinto kaj direktoro de la VARÁZSHEGY Színházi Műhely en 2001, la fondinto kaj prezidanto de la Unuiĝo THEATRON ekde 2006
## Eksteraj ligiloj
*Retejohttp://www.theater-csikygergely.ro/home.php?page=tarsulat&person_id=149 http://theater.hu/index.php?mode=portre&szemely_id=886

Kategorio:Rumanujaj hungaraj aktoroj
László Mátray

**MÁTRAY László** [ma:trai lAslO] estis rumanuja hungara aktoro naskita en Nagyvárad (tiam en Hungara reĝlando, nun Oradea en Rumanio) la 31-an de majo 1943 kaj mortis la 27-an de novembro 2023. Lia fratino estis Erzsébet Mátray. 

## Kariero
László Mátray vivis ekde 1945 en Rumanio, kie li apartenis al la hungara minoritato. Li diplomiĝis en la aktorfako de la Színművészeti Egyetem Szentgyörgyi István Tagozat de Târgu Mureş en 1967 kaj en la reĝisora fako de la Instituto pri Teatro kaj Filmarto Ion Luca Caragiale de Bukareŝto en 1985. Li ludis ekde 1967 en la teatro Temesvári Állami Csiky Gergely Színház de Temeŝvaro.

## Eksteraj ligiloj
*Retejohttp://www.theater-csikygergely.ro/home.php?page=tarsulat&person_id=109http://theater.hu/index.php?mode=portre&szemely_id=835

Kategorio:Rumanujaj hungaraj aktoroj
Gustav Gassner

## Vivo
Li doktoriĝis en Berlin en 1906. Li estis profesoro en Braunschweig de 1917 ĝis 1933. Li fuĝis la naziismon kaj
li direktis la kreskaĵoprotektadon de Ankara de 1934 ĝis 1939.  Li edziĝis kun Lili Fassier-Farnell.  La paro havis kvin gefilojn.

## Scienca laboro
Li studis brulfungojn (*Ustilaginomycotina*) kaj rustfungojn (*Pucciniomycotina*).
Li studis ankaŭ semojn kaj iliajn ĝermadojn. Li malkovris la vernalizon.

## Verkoj
* Mikroskopische Untersuchung pflanzlicher Nahrungs- und Genussmittel (1931) 
* Die Bedeutung der Wasseraufnahme des Weizenkorns, insbesondere des Weizenembryon, für Wirkung und Wirkungsweise der Warmwassertauch- und Benetzungsbeize. (1936 kun Heinrich Kirchhoff)
* Anadolu çamlarında yıl halkaları gelişmesi üzerinde dendroklimatolojik araştırmalar (1948)

Kategorio:Botanikistoj
Eldonejo Stúdium

**Stúdium Kiadó** [ŝtudium kiado:] (Eldonejo Stúdium) estas hungarlingva eldonejo en Rumanujo fondita en 1991 en Kluĵo.

## Profilo
La eldonejo aperigas unuavice fakliteraturon pri pedagogio, diskonigas la kulturan heredaĵon de Transsilvanujo. Ĝi eldonas ankaŭ fabelojn kaj sciencpopularigajn librojn por infanoj. Laŭ la tradicia transsilvanuja akceptemo al aliaj kulturoj ĝi aperigas librojn ankaŭ en rumana kaj germana lingvoj. Ekde 1993 ĝia respondeca eldonisto estis Elek Tőkés (Huedin, n. 1955- m. Sfântu Gheorghe, 2009).

## Eksteraj ligiloj
*Retejo de la eldonejo 

Kategorio:Libroeldonejoj en Rumanio
Kategorio:Rumaniaj hungaraj institucioj kaj institutoj
Kategorio:Kluĵo
Endre László (pentristo)

**LÁSZLÓ Endre** [la:slo:] estis hungara pentristo, verkisto, reĝisoro naskita en Bánffyhunyad la 30-an de majo 1901 kaj mortinta en Budapeŝto la 26-an de decembro 1987.
Li debutis kiel kineja reĝisoro, poste en 1941 li iĝis konstanta kunlaboranto de la Hungara Filmoficejo. Ekde 1948 li laboris ĉe la Hungara Radio. Li estis la unua hungara desegnoreklamfilmisto.

## Teatraĵo
**Anyámasszony katonája* (kun Majoros István, 1967).
## Reĝisoraĵoj en Radio
**Kincses Kalendárium*;
**Csinn-bum cirkusz;
**Szabó család*;
**Mikrobi*;
**Sziriusz kapitány''.

Kategorio:Hungaraj verkistoj
Kategorio:Transilvaniaj hungaroj
Kategorio:Hungaraj reĝisoroj
András Csaba Molnos

**MOLNOS András Csaba** [molnoŝ] estas rumanuja hungara aktoro naskita en Racoş la 3-an de februaro 1980.

## Kariero 
Molnos diplomiĝis en la aktorfako de la Színművészeti Egyetem Szentgyörgyi István Tagozat de Târgu Mureş en 2002. La aktoro ludis ekde 2004 ĝis en la teatro Temesvári Állami Csiky Gergely Színház de Temeŝvaro.

## Eksteraj ligiloj 
* Retejohttp://www.theater-csikygergely.ro/home.php?page=tarsulat&person_id=190http://theater.hu/index.php?mode=portre&szemely_id=3221

Kategorio:Rumanujaj hungaraj aktoroj
Kategorio:Naskiĝintoj en Rumanio
Kastelo Ludlow

eta|dekstra|250px|Kastelo Ludlow
**Kastelo Ludlow** estas parte ruina kastelo ĉe Ludlow, Shropshire, Anglio.

La kastelo konstruiĝis dum la malfrua 11-a jarcento de barono de la kimraj markioj, Roĝero de Lacy. Dum la longa enlanda milito de la regado de Stefano (Anglio), la familio de Lacy okupiĝis pri siaj bienoj en Irlando, kaj Stefano kaptis la kastelon, sed poste la familio de Lacy reakiris ĝin.

En 1224 ĉe Kastelo Ludlow Henriko la 3-a (Anglio) renkontis *Llywelyn la grandan* por subskiribi pacakordon.

Frue de 14-a jarcento Roĝero Mortimer (1-a grafo de March) pligrandigis kaj plikonfortigis la kastelon.

Komence de la 15-jarcentaj militoj de rozoj la kastelo estis jorka bazo: en 1459 ĝi kaptiĝis de la lankastroj, sed en 1461 la jorkoj regajnis ĝin, kaj la kastelo iĝis reĝa palaco.

Dum la regado de Henriko la 7-a (Anglio) (1485-1509) la kastelo iĝis la bazo de la administra konsilio de Kimrio.

Dum la mez-17-jarcenta angla enlanda milito la kastelo posediĝis de subtenantoj de Karlo la 1-a (Anglio): en 1648 parlamenta armeo sieĝis ĝin, kaj la defendantoj fine kapitulacis.
eta|maldekstra|250px|ruinoj de la mezepoka kastelo
En 1634 la teatraĵo *Comus* de John Milton premieris en la granda halo de la kastelo.

Kastelo Ludlow kadukiĝis dum la 18-a jarcento. La ruinoj viziteblas.

Kategorio:Kasteloj en Shropshire
Litovia Muzika kaj Teatra Akademio

300px|eta|
La **Litovia Muzika kaj Teatra Akademio** (litove *Lietuvos muzikos ir teatro akademija*, LMTA; latine *Academia Musicae et Theatri Lithuaniae*) en Vilno, Litovio, estas ŝtata konservatorio kie edukiĝas studantoj de muziko, teatro kaj de moderna plurmedia arto.

## Historio 
La komponisto Juozas Naujalis en 1919 fondis litovian muziklernejon, kiu en 1933 ricevis la nomon "Konservatorio Kaŭno". En 1949 la Konservatorioj de Kaŭno kaj Vilno estis unuigitaj al "Litovia Ŝtata Konservatorio" en Vilno. En 1992 la institucio ricevis la nomon "Litovia Muzika Akademio" (litove *Lietuvos muzikos akademija*, LMA), kaj en 2004 ekhavis sian nunan nomon.

## Nuna situacio 
En januaro 2005 la Litovia Muzika kaj Teatra Akademio havis 1167 studantojn kaj 274 instruistojn. Rektoro ekde la jaro 2005 estas Eduardas Gabnys. En Vilno estas tri fakultatoj, la "fakultato pri piano kaj muzika scienco", la "fakultato pri instrumenta kaj ĥora muziko" kaj plia "fakultato pri teatro kaj kino". Kvara fakultato situas en Kaŭno kaj ofertas kursojn kompareblajn al tiuj de la du muzikaj fakultatoj en Vilno.

La akademio atribuas la sekvajn universitatajn titolojn: bakalaŭro kaj magistro de muziko, de teatro, de plurmedia arto, kaj doktoran titolon por finstudintoj de muzika scienco, de popolmuzika scienco kaj krome de teorio kaj historio de teatro. Aldone ekzistas oferto de dujara postdiploma studo por muzikistoj, komponistoj kaj reĝisoroj.

La akademio strebas "evoluigi la internacian kunlaboron kaj la integrigon en la eŭropan kaj tutmondan akademian komunumon, subteni kaj faciligi la interŝanĝon de studentoj kaj instruistoj kaj garanti altan kvalitan nivelon en la altlerneja arta edukado".

eta|maldekstra|210px|
La akademiaj studantoj kaj profesoroj publike prezentiĝas en pli ol 400 koncertoj ĉiujare. Ili kontribuas al naciaj kaj internaciaj orkestroj, eventoj, muzikaj konkursoj kaj festivaloj. La akademio mem finance subtenas la internacian violinistan konkurson "Jascha Heifetz" (laŭ la samnoma elstara violinisto, kiu internacie literumiĝis tiel, ) kaj internacian konkurson por kantistoj kaj iliaj pianaj akompanantoj. La akademio kunorganizas la internacian pianan kaj orgenan konkurson Mikalojus Konstantinas Čiurlionis. Krome ĝi organizas koncertojn cele al elektado de novaj talentoj por la Junulara Orkestro de la Eŭropa Unio, por la Internacia Ĥora kaj Orkestra Akademio en Ŝtutgarto (Germanio), La Internaciaj Nederlandaj Muzikaj Sesioj kaj por diversaj muzikaj stipendioj.

## Internacia kunlaboro 
La akademio havas kunlaborajn interkonsentojn kun 72 partneraj institucioj en ĉiuj partoj de la Eŭropa Unio. Krome ĝi havas apartajn kontraktojn kun la Ŝtata Muzika Akademio de Belorusio, la Moskva Ĉajkovskij Konservatorio, la Nikolaj Rimskij-Korsakov Sankt-Peterburga Konservatorio kaj la Universitato de Kansaso (Usono).

## Vidu ankaŭ 
* Algimantas Puipa

## Fonto kaj reta ligilo 
* retejo de la akademio (litove kaj angle)

Vilno
Vilno
Vilno
Kategorio:Vilno
Ludlow

**Ludlow** estas urbo de Shropshire, Anglio. En  en ĝi vivis .

## Historio 
Malfrue de la 11-a jarcento konstruiĝis normanda kastelo, kaj plurajn jarcentojn la loko estis strategie grava posedaĵo de la familio de Lacy, kies ĉefaj anoj estis baronoj de la kimraj markioj. La urbo prosperis, aparte kiel centro de lan- kaj tol- komercado. En 1233 konstruiĝis forta urbomuro.

eta|maldekstra|Parto de Mizerikordo en la paroĥa preĝejo de Ludlow
Dum la regado de Henriko la 7-a (Anglio) (1485-1509) Ludlow iĝis la fakta administra centro de Kimrio. Estis tie kie okazis la geedziĝo de lia filo Arthur Tudor kaj Katerina de Aragono.

## Ekonomio 
Plej gravas la turistindustrio. La urbo enhavas centojn da mezepokaj kaj tudoraj konstruaĵoj.

## Paroĥa preĝejo 
En la mezepoka paroĥa preĝejo troveblas katakomboj kaj, en la ĥorejo, mizerikordoj. En la tombejo enteriĝis la kremaciitaj restaĵoj de la poeto Alfred Edward Housman (1859-1936).

## Vidu ankaŭ 
* Kastelo Ludlow

## Eksteraj ligiloj 
*  ()

Kategorio:Urboj de Shropshire
Epimeteo (mitologio)

En la helena mitologio, *Epimeteo* (en malnova greka:
Ἐπιμηθεύς / *Epimêtheús*, "tiu, kiu pripensas poste") estis titano, filo de
Japeto kaj Temiso. (Laŭ aliaj fontoj, naskis lin Klimena) kaj frato
de Prometeo, Atlaso kaj Menetio.

Epimeteo komisiiĝis disdoni kapablecojn necesaj por vivo al ĉiuj estaĵoj, sed, malantaŭvidema,
li ĉion donis al la bestoj kaj nenio restis por la homoj. Lia frato Prometeo, por
kompensi tiun mankon, donis al homoj la artojn, la teknikojn, kaj la fajron
.

Malgraŭ la konsiloj de Prometeo, Epimeteo akceptis Pandoran, la virino kreita de la gedioj,
kiu alportis en sia skatolo ĉiujn malbonojn per kiuj Zeŭso sin
venĝis kontraŭ la homoj.

Epimeteo kaj Pandora naskis filinon: Pira, kiu edzigis Deŭkalionon.

## Notoj kaj referencoj 
## Eksteraj ligiloj 
*  Apolodoro: detala biblioteko (libroj 1, 2, 3, epitomo)
*  Epimeteo kaj Prometeo (el *"Mitoj kaj pensoj"*) 
*  Ἐπιμηθεύς Epimeteus

Kategorio:Titanoj
Katedralo de Barcelono

225px|dekstra|eta|Katedralo de Barcelono
La **Katedralo de la Sankta Kruco kaj Sankta Eŭlalia** (ankaŭ nomata, anstataŭ katedralo, **Seo**, aŭ *Seu* katalune) estas la gotika katedralo de Barcelono, sidejo de la Ĉefdiocezo de Barcelono, en Katalunio.

La nuna katedralo konstruiĝis dum la 13-a kaj 15-a jarcentoj sur la antikva romanika katedralo, ankaŭ konstruata sur preĝejo de la visigota epoko kiu antaŭis la prakristanan bazilikon, kies restaĵoj videblas en la subgrundo, en la Muzeo pri Historio de Barcelono. La finkonstruado de la impona fasado samstila, tamen, estas multe pli moderna (19-a jarcento).

Ĝi estas dediĉata al la Sankta Kruco kaj al Sankta Eŭlalia, patronino de la urbo Barcelono (nuntempe estas multe pli kultata la Virgulino de la Favoro kiu, strikte, estas patronino de la ĉefdiocezo, sed ne de la urbo), juna pucelino kiu, laŭ la katolika tradicio, suferis la martiron dum romia epoko.

La katedralo havas en ĝia klostro 13 blankajn anserojn (oni diras ke Eŭlalia havis dek tri jarojn kiam estis martirigita kaj ke ĝi bredis anserojn proksime de la urbo).

## Eksteraj ligiloj 
* Retpaĝo de la Katedralo

Kategorio:Gotikaj katedraloj en Katalunio
Kategorio:Historiaj monumentoj en Katalunio
Kategorio:Kristanaj preĝejoj en Barcelono
Kategorio:Preĝejoj sub patroneco de Sankta Kruco
Kategorio:Religiaj konstruaĵoj finitaj en 1420-1429
Kategorio:Aperis en 1420
Joe Flynn

**Joe Flynn**, ofte nomata **Johnny Flynn** - naskiĝis  - estas brita aktoro. Li krome estas gvida kantisto de la muzikgrupo *Johnny Flynn and The Sussex Wit*.

## Kariero 
La juna aktoro plej konatas pro sia ĉefrolo de la 15-jarulo Dolf Vega en la filmo Krucmilito en ĝinzo de 2006. Li havis pli malgravajn rolojn en la britaj televidaj serioj *Murder in Suburbia*, *Holby City* kaj *Kingdom*.

La brita kina magazino *Screen International* en 2005 donis al li la atribuaĵon "estonta stelulo".

## Eksteraj ligiloj 
* 

Kategorio:Britaj aktoroj
Kategorio:Britaj muzikistoj
Virgulino de la Favoro

[eta|260ra|[Nuestra Señora de la Merced]]
La **Virgulino de la Favoro** aŭ **Nia Damo de la Favoroj** estas unu el la alvoktitoloj de la Virgulino Maria. Ŝi ankaŭ estas nomata kiel *Generalino de la Ĉiela Armeo, la Virino sune vestita kaj la Reĝino de Paco*. Oni festas ŝian tagon la 24-an de septembro.

## Historio de la kultado 
Oni diras ke la 1-an de aŭgusto 1218, festo de la sanktulo fondinto Petro Nolasko ricevis viziton de la Virgulino Maria, kie ŝi konatigis sin kiel La Favoro, kiu instigis lin fondi religian ordenon kun la celo elaĉeti al tiuj enkarcerigitaj kristanoj. En tiu momento, la Iberia Duoninsulo estis regata de la muzulmanoj kaj la saracenaj piratoj atakis la bordojn de la Mediteraneo, kiuj enkarcerigis milojn da kristanoj kiuj estis portitaj al Nord-Afriko.

Petro Nolasko akcelis la kreadon de la Ordeno de la Favoro, kiu estis fondita en la Katedralo de Barcelono kun la subteno de la reĝo Jakobo la 1-a la Konkeranto kaj la konsilio sankta Rajmondo el Penjaforto.

Oni kalkulas ke estis ĉirkaŭ 300.000 la elaĉetintoj fare de la favoraj fratoj disde la enkarcerigo de la muzulmanoj. Ĉ. 3.000 religianoj fariĝis martiroj pro plenumado de tiu celo.

La bildo de la Dipatrino de la Favoro, en Barcelono, estas gotikaĵo el 1361.

## Eksteraj ligiloj 
* Historio de la Virgulino de la Favoroj, de Sankta Fernando (Kadizo) 
* Heroino de Higos-Urco

Kategorio:Kultado de Maria
Kategorio:Religio
Kategorio:Katolikismo
Kategorio:Barcelono
Kategorio:Religio en Katalunio
Donatas Jankauskas

**Donatas Jankauskas** (naskiĝis la 22-an de aŭgusto 1957 en Burjatio, Siberio) estas politikisto kaj ĵurnalisto de Litovio. Li naskiĝis en litova familio, kiu post la sovetunia konkero de Baltio en la 1940-aj jaroj estis pro politikaj motivoj puntranslokigita al Siberio; en la 1960-aj jaroj la familio rajtis reveni al Litovio, kaj en 1976 li en Plungė pasis la litovlingvan abituran ekzamenon. Li studis elektroteknikon kaj poste publikan administradon en la Kaŭna Teknologia Universitato. Inter 1995 kaj 2004 li estis membro de la komunumestraro de la subdistrikta komunumo Kaŭno kaj inter 1997 kaj 2000 ties komunumestro. Ekde la jaro 2004 li estas membro de la nacia parlamento Seimas. Ekde la la 22-an de julio 2009 ĝis la 12-a de decembro 2012 li estis ministro pri socia protekto kaj laboro en la registaro de Litovio. Lia ministerio nacilingve nomatas *Lietuvos Respublikos socialinės apsaugos ir darbo ministerija*.

La politikisto reprezentas la konservativan partion Tėvynės sąjunga (Patrolanda Unio).

Kategorio:Litovaj politikistoj
Kategorio:Litovaj ĵurnalistoj
Kategorio:Litovaj ministroj pri socia protekto kaj laboro
Rasa Juknevičienė

**Rasa Juknevičienė** (naskiĝis la 26-an de januaro 1958 en la vilaĝo Tilagaliai, komunumo Panevėžys, naskiĝnomo **Urbonaitė**; en unua edzineco **Rastauskienė**) estas politikistino kaj infankuracistino de Litovio. Ŝi studis medicinon en la Kaŭna Medicina Universitato. Poste ŝi laboris kiel infankuracistino en 1983 en la centra hospitalo de Panevėžys, kaj de 1984 ĝis 1990 en hospitalo de Pasvalys. En 1988 ŝi iĝis membro de la sendependisma movado Sąjūdis kaj prezidantino de la loka grupo de Pasvalys. Poste ŝi ekde 1996 estas membro de la nacia parlamento Seimas. De 1999 ĝis 2000 ĝi estis parlamenta vicprezidantino. Ekde la 9-a de decembro 2008 ŝi estas ministro pri lim-protekto (defendo) en la registaro de Litovio, ankaŭ post ties restrukturigo la 22-an de julio 2009. Ŝia ministerio nacilingve nomatas *Lietuvos Respublikos krašto apsaugos ministerija*.

La politikisto reprezentas la konservativan partion Tėvynės sąjunga (Patrolanda Unio).

Kategorio:Litovaj politikistoj
Kategorio:Litovaj kuracistoj
Kategorio:Litovaj ministroj pri defendo
Stephanie Leonidas

** Stephanie Leonidas ** - naskiĝis - estas brita aktorino.

Leonidas komencis aktori en aĝo de ok jaroj. Jam june ŝi interalie aktoris en muzikaloj, ekzemple en *Annie* kaj *Oliver Twist*. En aĝo de naŭ jaroj ĝi eklistiĝis en aktora agentejo kaj de tiam videblas en vico da televidaj kaj kinejaj filmoj respektive ankaŭ en televidaj serioj.

## Filmografio 
### Televidaj serioj 
* 2000: *Down to Earth*
* 2001: *Night & Day*
* 2001: *Holby City*
* 2003: *The Bill*
* 2004: *Rose and Maloney*
* 2004: *Doc Martin*
* 2005: *Revelations*
* 2005: *Empire*
* 2005: *La Fiesta del chivo*
* 2006: *Brief Encounters*

### Televidaj kaj kinejaj filmoj 
* 2002: *Fogbound*
* 2002: ''Daddy's Girl* (televida filmo)
* 2003: *In-Between*
* 2003: *Danielle Cable: Eyewitness* (televida filmo)
* 2004: *Wall of Silence* (televida filmo)
* 2004: *Yes*
* 2005: *MirrorMask*
* 2005: *Beneath the Skin* (televida filmo)
* 2006: *Krucmilito en ĝinzo* (origina titolo *Kruistocht in spijkerbroek*)
* 2006: *Dracula*
* 2007: *Marple: Ordeal by Innocence'' (televida filmo)

## Eksteraj ligiloj 
* 

Kategorio:Britaj aktoroj
Kategorio:Naskiĝintoj en Britio
Gediminas Kazlauskas

**Gediminas Kazlauskas** (naskiĝis la 22-an de februaro 1959 en Panevėžys) estas politikisto kaj konstruinĝeniero de Litovio. Li studis konstruan inĝenieradon en la Teknologia Gediminas-Universitato Vilno kaj poste laboris kiel inĝeniero en Litovio, post 1990 ankaŭ kiel manaĝero en pluraj eŭropaj entreprenoj. Inter 1996 kaj 2001 li administris publikajn aĉetojn en la litovia ministerio pri socia protekto kaj laboro, kaj en 2002 en la ministerio pri edukado kaj scienco. Ekde la 9-a de decembro 2008 li estas ministro pri medio(protekto) en la registaro de Litovio, ankaŭ post ties restrukturigo la 22-an de julio 2009. Lia ministerio nacilingve nomatas *Lietuvos Respublikos aplinkos ministerija*. 

La politikisto estas senpartia, sed lian ministriĝon subtenis la Partio de la Nacia Restariĝo.

Kategorio:Litovaj politikistoj
Kategorio:Litovaj ministroj pri mediprotekto
Kategorio:Litovaj inĝenieroj
Dainius Kreivys

**Dainius Kreivys** (naskiĝis la 8-an de aprilo 1970 en Jonava) estas politikisto de Litovio. Inter 1985 kaj 1989 li studis radifonian inĝenieradon ĉe la Kaŭna Teknologia Universitato, kaj de 1991 ĝis 1995 historion ĉe la Pedagogia Universitato de Vilno. Inter 2006 kaj 2008 li magistriĝis pri ekonomiko en la Baltia Manaĝera Instituto (BMI) en Vilno. Inter 1995 kaj 2008 li estis manaĝero en pluraj litovaj entreprenoj, kaj en 2008 kaj 2009 estis membro de la urbestraro de Vilno. Ekde la 9-a de decembro 2008 li estas ministro pri ekonomio en la registaro de Litovio, ankaŭ post ties restrukturigo la 22-an de julio 2009. Lia ministerio nacilingve nomatas *Lietuvos Respublikos ūkio ministerija*.

La politikisto reprezentas la konservativan partion Tėvynės sąjunga (Patrolanda Unio).

Kategorio:Litovaj politikistoj
Kategorio:Litovaj ministroj pri ekonomio
Informa socio

La termino **informa socio** priskribas socion baziĝantan sur informaj kaj komunikaj teknologioj. La procezo de interplektiĝo de tiuj teknologioj kun ĉiuj areoj de homa vivo karakterizas postindustriisman kaj postmodernisman socion tipan por la plej multaj modernaj industriiĝintaj ŝtatoj de la mondo. La termino ne estas strikte difinita kaj ofte uziĝas kune, multfoje sinonime, kun la termino "scia socio". Ĉu la nunan socion pli bone karakterizas la unua aŭ dua termino, aŭ ambaŭ, estas demando pridisputebla.

## Literaturo 
* «Pri la neeblo de orientiĝo en la "televida kaj interreta socio"», germanlingva doktoriga tezo de Matthias M. Schönberg, Universitato Flensburg, Germanio, marto 2003 - formato PDF, 266 paĝoj, 2,35 MB 

## Vidu ankaŭ 
* Manuel Castells, sociologo aparte dediĉita pri esploroj de la informa socio.
* Telekomunikado

Kategorio:Socio
Griza kalamonasto

La **Griza kalamonasto** (***Calamonastes simplex***) estas specio de birdoj de la familio de Cistikoledoj, kiuj estis iam lokitaj en la genro de Kamaropteroj, sed lastatempe en *Calamonastes* aŭ Kalamonastoj, kiuj estas birdoj de arbaroj kaj dornarbaroj de Subsahara Afriko, kiuj faras nestojn ene de kudritaj folioj, estas insektovoraj kaj havas longajn vostojn kaj striecajn subajn partojn.

Tiu estas kaŝema birdo de dense arbustaro kaj subkreskaĵaro. Ĝi estas malfacile videbla kaj nur per la konstanta movo de ties vosto supren kaj suben. Ĝi estas ankaŭ tre voĉema kaj havas akran alvokon similan al la sono de du frapataj ŝtonoj. Ĝi estas kutime sola aŭ en paroj. Ĝi estas distinga birdo nekonfuzebla. Ĝi havas malhelan brunecgrizan supran koloron escepte ĉe la vosto kiu estas nigreca (kaj la ruĝeca okulo). Deproksime videblas fajna blanka strieco en flankoj.

Ĝi troviĝas ĉefe en Orienta Afriko nome el suda Sudano, Etiopio kaj Somalio, tra Kenjo, Ruando, Burundio, nordorienta Ugando kaj orienta Tanzanio, sed ankaŭ en Angolo, Demokratia Respubliko Kongo, Malavio kaj Zambio. Ties natura habitato estas seka savano kaj arbustaro.

Kiel ĉe kamaropteroj, ankaŭ kalamonastoj kudras siajn nestojn ene de vivaj aŭ mortaj folioj pere de araneretoj. La rezulto estas tre delikata bulforma nesto (kun flanka enirejo), komplete kovrita per folioj kaj ofte dekorata per kokonoj. Nestoj estas kutime kaŝitaj en malalta herbo, herbotufo aŭ malalta arbusto.

## Referencoj 
* BirdLife International 2004. Camaroptera simplex. 2006 IUCN Ruĝa Listo de Minacataj Specioj. Konsultita la 25an de julio 2007.

Kategorio:Paseroformaj
Kategorio:Cistikoledoj
Kategorio:Birdoj de Afriko
Arbara Domo de Buitrago del Lozoya

La **Arbara Domo** estas renesanca palaceto finkonstruita komence de la 16-a jarcento, kiu troviĝas en la municipo Buitrago del Lozoya, en la nordo de la Madrida Regiono, Hispanio. Nuntempe ĝi troviĝas en ruina stato.

Kategorio:Buitrago del Lozoya
Kategorio:Palacoj en Madrida Regiono
Laurent Nzeyimana

**Laurent NZEYIMANA** (1937 ? — la  2009, Najrobio, Kenjo) estis burunda politikisto, precipe okupiĝinta pri eksteraj rilatoj de la lando. Li estis advokato.

Li komencis la politikan karieron ankoraŭ dum belgia regado kaj laboris en la provinco Ngozi. Post sendependiĝo de la lando li estis burunda ambasadoro en Usono, Kanado, Meksiko, dum sep jaroj estris la diplomatan mision en Belgio, Luksemburgo, Nederlando kaj Unuiĝinta Reĝlando. Inter 1982 kaj 1986 li estis ministro pri eksteraj rilatoj.

Li estis ano de la Movado por rehabilito de la civitanoj-Rurenzangemero kaj dum lastaj jaroj eĉ proparolanto de ĝi.

Laurent Nzeyimana havis la edzinon Véronique kaj infanojn Armand, Chantal kaj Gilbert.

## Referencoj 
Kategorio:Burundaj politikistoj
Kategorio:Ministroj pri eksteraj rilatoj de Burundo
Kategorio:Burundaj ambasadoroj
A Pobra do Brollón

**A Pobra do Brollón** estas municipo de Galegio, Hispanio, en Lugo, kun alteco de 401&nbsp;m super la marnivelo. Ĝia loĝantaro estas  loĝantoj (2008). Ĝi situas je 64&nbsp;km de Lugo.

## Vidu ankaŭ 
* A Pobra do Brollón (stacidomo)


Kategorio:Municipoj de Galegio
Movado por rehabilito de la civitanoj-Rurenzangemero

La **Movado por rehabilito de la civitanoj-Rurenzangemero** ( *Mouvement pour la Réhabilitation du Citoyen–Rurenzangemero*; *MRC-Rurenzangemero*) estas politika partio en Burundo, fondita la  2002 (laŭ alia, verŝajne malpli ĝusta informo — en julio 2001 Ĝin subtenas precipe tutsioj. Unue la partio estis akuzata pri dominado de la homoj el la provincoj Muramvya kaj Mwaro, sed la partia estraro neis tion.

La partio partoprenis komunuman balotadon en 2005, kaj ricevis 2,1 % voĉdonojn, kio havigis al ĝi 88 postenojn, inkluzive de: 2 — en la provinco Bubanza, 29 — en la provinco Bujumbura Mairie, 7 — en la provinco Bujumbura Rural, 3 — en la provinco Bururi, 1 — en la provinco Cibitoke, 2 — en la provinco Gitega, 1 — en la provinco Kayanza, 9 — en la provinco Muramvya, 31 — en la provinco Mwaro, 2 — en la provinco Ruyigi.

Dum la balotado en la Nacian asembleon la  2005 por MRC-Rurenzangemero voĉdonis 51 730 elektantoj (2,14 %) (laŭ alia informo ĝi ricevis 51 851 voĉdonojn) kaj ĝi akiris 2 lokojn en la Nacia asembleo.

Inter partianoj estis Laurent Nzeyimana, la fama burunda politikisto, kiu dum lastaj jaroj de sia vivo estis proparolanto de la partio.

## Referencoj 
Kategorio:Politikaj partioj de Burundo
Kategorio:Politikaj partioj fonditaj en 2002
Miomba kalamonasto

La **Miomba kalamonasto** (***Calamonastes undosus***), konata ankaŭ kiel **Miomba stria  kalamonasto**, estas specio de birdoj de la familio de Cistikoledoj, kiuj estis iam lokitaj en la genro de Kamaropteroj, sed lastatempe en *Calamonastes* aŭ Kalamonastoj, kiuj estas birdoj de arbaroj kaj dornarbaroj de Subsahara Afriko, kiuj faras nestojn ene de kudritaj folioj, estas insektovoraj kaj havas longajn vostojn kaj striecajn subajn partojn.

La **Stirlinga kalamonasto**, * Calamonastes (undosus) stierlingi*, estas ofte inkluditaj en tiu specio.

Kiel ĉe kamaropteroj, ankaŭ kalamonastoj kudras siajn nestojn ene de vivaj aŭ mortaj folioj pere de araneretoj. La rezulto estas tre delikata bulforma nesto (kun flanka enirejo), komplete kovrita per folioj kaj ofte dekorata per kokonoj. Nestoj estas kutime kaŝitaj en malalta herbo, herbotufo aŭ malalta arbusto. 

Oni agnoskas **kvar subspeciojn** nome: *cinereus* Reichenow, 1887 - en R Kongo kaj en okcidenta DRKongo, norda kaj nordorienta Angolo (Kabindo, Malanje kaj norda Lunda suden al Huambo) kaj nordokcidenta Zambio, *huilae* (Meise, 1958) – Okcidenta kaj centra Angolo, *katangae* Naeve, 1909 - sudorienta DRKongo kaj Zambio (escepte nordokcidento) kaj nomiga *undosus* (Reichenow, 1882) - orientaj Ruando kaj Burundo, Tanzanio kaj sudorienta Kenjo.

Ĝi formas superspecion kun *C. simplex*, *C. stierlingi* kaj *C. fasciolatus*. Foje konsiderata samspecifa kun du el ili, sed ne estas interreproduktado kun *C. simplex* kie la teritorioj koincidas (en norda Tanzanio kaj sudokcidenta Kenjo); mallarĝa (15-20 km larĝe) zono de hibridado kun *C. stierlingi* en centra Zambio kaj norda Malavio, sed tre distinga en plumaro kaj kantoj (hibridoj intermezas laŭ aspekto, sed povas havi intermezajn kantojn). Aberaciaj junuloj de raso *cinereus* havantaj sablolivecajn subajn partojn estis erare priskribitaj kiel separata taksono, *Camaroptera brachyura congica*. 

## Vidu ankaŭ 
* Mjombaro

## Referencoj 
* BirdLife International 2004.  Camaroptera undosa .   2006 IUCN Ruĝa Listo de Minacataj Specioj. Konsultita la 25an de julio 2007.

Kategorio:Paseroformaj
Kategorio:Cistikoledoj
Kategorio:Afrotropisa faŭno
Kategorio:Birdoj de Afriko
Sodoma pomo

eta|Fruktoj kaj grandaj ovalaj folioj.
**Sodoma pomo** (*Calotropis procera*) estas planto indiĝena ĉe la Morta Maro kaj Sodomo, Israelo kaj en aliaj dezertaj regionoj de Mezoriento kaj Nordafriko. La nomo venas el la hebrea *Tapuah Sdom*. Ĝi kreskas ankaŭ en supra Egiptio kaj Jemeno. La frukton de la planto priskribis la romia juda historiisto Jozefo Flavio, kiu vidis ĝin en proksimo de Sodomo.

La planto mem estas arbusto aŭ arbeto, alta je 3-5 m. Ĝi havas helbrunan arboŝelon kaj dense starantajn, grandajn ovalajn, karnecajn foliojn. La floroj havas la diametron de 2 cm kaj formas densan infloreskon. La petaloj estas parte lilaj.

Ĝia frukto aspektas kiel pomo, sed ĝi fakte estas foliklo, kun venenaj fluggrajnoj. La frukto ofte abrupte kreviĝas dum malfermiĝo kaj diŝsutas la grajnojn. La disfluganta grajnoamasao similas al fumo.

La laktosuko de la planto forte iritas la haŭton kaj kaŭzas haŭtan inflamon. Oni uzis la laktosukon kiel sagovenenon.

## Fotoj 

dosiero:ThoraThora4.jpg|Aspekto en naturo, ĉe Tamanrasset, Alĝerio.
dosiero:ThoraThora2.jpg|Folioj kaj infloresko kun floroj kaj burĝonoj

Kategorio:Apocinacoj
Kategorio:Plantoj de Israelo
Kategorio:Palearktisa flaŭro
Kategorio:Dezertoj
Bola de Nieve

**Bola de Nieve** (hispane: "neĝbulo"; naskita kiel **Ignacio Jacinto Villa Fernández** la  en Guanabacoa en Kubo, mortinta la  en Meksikurbo) estis kuba kantisto, komponisto kaj pianisto.

Baziĝante sur la afrikaj muzikstiloj, kiujn prezentis al li lia patrino, li evoluigis propran stilon, kiu havigis al li dum la 1940-aj kaj 1950-aj jaroj nekompareblan sukceson. Pri sia arto li diris: "Mi nek kantas nek interpretas kanzonojn, mi estas."

La origino de lia pseŭdonimo *Bola de Nieve* (li estis iom rondforma, sed certe ne blankhaŭta) estas disputata. Multaj diras, ke ĝin kreis Rita Montaner dum nokta spektaklo en Hotelo Sevilla (Havano) en 1930 aŭ 1931, kiam li piane akompanis ŝin. Laŭ aliaj ĝin inventis kuracisto Carlos Guerrero. Onidire la nomo ĝenis Ignacion, jam antaŭ lia famiĝo, kiam li en sia kvartalo atendis antaŭ teatro Carral por eble anstataŭi mankantan pianiston aŭ por akompani silentajn filmojn. La lokaj junulinoj ŝerce nomis lin "Bola de Fango" (fangobulo) aŭ "Bola de Trapo" (ĉifonbulo). La nomo unuafoje aperis skribita en 1933 en Meksiko, kiam kantistino Rita Montaner igis meti afiŝon prezentantan "Rita Montaner kaj Bola de Nieve".

Kategorio:Kubaj kantistoj
Kategorio:Kubaj komponistoj
Kategorio:Kubaj pianistoj
Ponto de la Antaŭurbo (Buitrago del Lozoya)

La **Ponto de la Antaŭurbo** (ankaŭ konata kiel *Malnova Ponto*') estas ponto de Buitrago del Lozoya, municipo en la nordo de la Madrida Regiono (Hispanio). Ĝi estis konstruita en la Mezepoko ĉe la fluejo de la rivero Lozoya, kiu ĉirkaŭas la historian urboparton de la urbeton. Ne ekzistas precizaj datoj pri ĝia konstruado, tamen, la esploroj indikas ke ĝi estis konstruita fine de la 14-a jarcento aŭ komence de la 15-a.

## Vidu ankaŭ 
* Buitrago del Lozoya
* Rivero Lozoya

Kategorio:Pontoj en Madrida Regiono
Kategorio:Buitrago del Lozoya
Panafrika socialisma movado-Inkinzo

La **Panafrika socialisma movado-Inkinzo** ( *Le Mouvement Socialiste Panafricaniste MSP Inkinzo*; *MSP*) estas malgranda politika partio en Burundo. Ĝin subtenas precipe tutsioj.

MSP estis inter partioj, subskribintaj la  2004 la *Pretorian protokolon pri divido de potenco*.

MSP partoprenis komunuman balotadon en 2005 kaj akiris unu postenon de konsilisto en komunumo Mugongomanga (provinco Bujumbura Rural).

La  2010 la partio faris union kun CNDD-FDD kaj partiestro alvokis siajn anojn dum la balotadoj de 2010 voĉdoni por CNDD-FDD.

## Referencoj 
Kategorio:Politikaj partioj de Burundo
Kategorio:Socialismaj partioj
Eŭriptilo

La **Eŭriptilo** (***Euryptila subcinnamomea***) estas specio de birdo de la familio de Cistikoledoj kaj monotipa ene de la genro ***Euryptila***. Ĝi troviĝas en Namibio kaj Sudafriko. Ties natura habitato estas subtropikaj aŭ tropikaj sekaj arbustaroj.

## Fonto 
* BirdLife International 2004.  Euryptila subcinnamomea.   2006 IUCN Ruĝa Listo de Minacataj Specioj. Konsultita la 25an de julio 2007.

## Referencoj 
***Ryan**, Peter (2006). Family Cisticolidae (Cisticolas and allies). pp.&nbsp;378-492 in del Hoyo J., Elliott A. & Christie D.A. (2006) *Handbook of the Birds of the World*. Volume 11. Old World Flycatchers to Old World Warblers'' Lynx Edicions, Barcelona ISBN 978-84-96553-06-4

Kategorio:Paseroformaj
Kategorio:Cistikoledoj
Kategorio:Birdoj de Afriko
Skistolaoj

***Schistolais*** estas genro de birdoj de la familio de Cistikoledoj en Afriko, kies membroj estas pli ĝenerale konataj kiel **Skistolaoj**.

Ĝi enhavas nur du jenajn speciojn:
* Blankamentona skistolao *Schistolais leucopogon*
* Sieraleona skistolao *Schistolais leontica*

## Referencoj 
***Ryan**, Peter (2006). Family Cisticolidae (Cisticolas and allies). pp.&nbsp;378–492 in del Hoyo J., Elliott A. & Christie D.A. (2006) *Handbook of the Birds of the World*. Volume 11. Old World Flycatchers to Old World Warblers* Lynx Edicions, Barcelona ISBN 978-84-96553-06-4
* **Nguembock B.**; Fjeldsa J.; Tillier A.; Pasquet E. (2007): A phylogeny for the Cisticolidae (Aves: Passeriformes) based on nuclear and mitochondrial DNA sequence data, and a re-interpretation of a unique nest-building specialization. *Molecular Phylogenetics and Evolution* **42**: 272-286.
* **Urban**, E.K.; Fry, C.H. & Keith, S. (1997) *The Birds of Africa'', vol. 5. Academic Press, London. ISBN 0-12-137305-3

Kategorio:Paseroformaj
Kategorio:Cistikoledoj
Kategorio:Birdoj de Afriko
Sieraleona skistolao

La **Sieraleona skistolao** (***Schistolais leontica***)  estas afrotropisa specio de birdoj de la familio de Cistikoledoj kaj genro de Skistolaoj. Ĝi troviĝas en okcidenta Eburbordo, sudorienta Gvineo, norda Liberio kaj nordorienta Sieraleono, kie la specio estis unuafoje priskribita kio nomigas la specion. Ties natura habitato estas subtropikaj aŭ tropikaj humidaj montararbaroj. Ĝi estas minacata pro habitatoperdo.

Ĝi estas grizbruneca birdo kiu havas longan voston kaj rondoformajn flugilojn, blankecan ventron, sablokolorajn flankojn, fajnan nigran bekon, relative longajn rozkolorecajn krurojn kaj blankecan irison. Tiu specio estas iomete pli malgranda ol la ununura alia samgenra specio nome la Blankamentona skistolao.

## Referencoj 
* BirdLife International 2004.  Prinia leontica.   2006 IUCN Ruĝa Listo de Minacataj Specioj. Konsultita la 27an de julio 2007.

Kategorio:Paseroformaj
Kategorio:Cistikoledoj
Kategorio:Afrotropisa faŭno
Kategorio:Birdoj de Afriko
Blankamentona skistolao

La **Blankamentona skistolao** (***Schistolais leucopogon***) estas specio de birdoj de la familio de Cistikoledoj kaj genro de Skistolaoj. Ĝi troviĝas en Angolo, Burundo, Kameruno, Centrafrika Respubliko, Respubliko Kongo, Demokratia Respubliko Kongo, Ekvatora Gvineo, Gabono, Kenjo, Niĝerio, Ruando, Sudano, Tanzanio, Ugando kaj Zambio. Ties natura habitato estas subtropikaj aŭ tropikaj sekaj arbaroj, humidaj arbaroj de malaltaj teroj, de montaroj kaj humidaj arbustaroj.

Temas pri grizeca birdo, pli malhela supre kaj pli helgriza sube kie ege kontrastas la tre **blanka areo de la mentono kaj gorĝo**, kio nomigas la specion.

## Referencoj 
* BirdLife International 2004.  Prinia leucopogon.   2006 IUCN Ruĝa Listo de Minacataj Specioj. Konsultita la 27an de julio 2007.

Kategorio:Paseroformaj
Kategorio:Cistikoledoj
Kategorio:Birdoj de Afriko
Urolao

La **Urolao** (***Urolais epichlorus***) estas birdospecio de la familio de Cistikoledoj, en la monotipa genro ***Urolais***.

Ĝi estas bruneca birdo kun forta verda nuanco (kio nomigas la specion en kelkaj lingvoj kaj kio kuŝas en la latina scienca nomo kie *epichlorus* havas la radikon de la antikva greka “ĥloros” kio signifas “verda”) kaj longa vosto, kio estas ankaŭ kialo por nomo en kelkaj lingvoj. Ambaŭ karakteroj aperas en la angla nomo *Green Longtail*.

Ĝi troviĝas en regionoj de la angulo de la Golfo de Gvineo nome en Kameruno, Ekvatora Gvineo kaj Niĝerio. Ties natura habitato estas subtropikaj aŭ tropikaj humidaj montararbaroj kaj seka savano.

## Referencoj
* BirdLife International 2004.  Urolais epichlorus.   2006 IUCN Ruĝa Listo de Minacataj Specioj. Konsultita la 27an de julio 2007.
***Ryan**, Peter (2006). Family Cisticolidae (Cisticolas and allies). Pp. 378-492 in del Hoyo J., Elliott A. & Christie D.A. (2006) *Handbook of the Birds of the World*. Volume 11. Old World Flycatchers to Old World Warblers'' Lynx Edicions, Barcelona ISBN 978-84-96553-06-4

Kategorio:Paseroformaj
Kategorio:Cistikoledoj
Kategorio:Birdoj de Afriko
Kategorio:Afrotropisa faŭno
Stria kalamonasto

La **Stria kalamonasto** (***Calamonastes fasciolatus***) estas specio de birdoj de la familio de Cistikoledoj, kiuj estis iam lokitaj en la genro de Kamaropteroj, sed lastatempe en *Calamonastes* aŭ Kalamonastoj, kiuj estas birdoj de arbaroj kaj dornarbaroj de Subsahara Afriko, kiuj faras nestojn ene de kudritaj folioj, estas insektovoraj kaj havas longajn vostojn kaj striecajn subajn partojn.

Tiu ĉi estas grizbruna specio kun bruneca dorso kie videblas en flugiloj du strioj de blankaj punktoj, pli ruĝecbruna vosto kaj pli grizeca vizaĝo kie elstaras la oranĝeca iriso. La tuta brusto estas blankeca kaj tute **strieca je nigro**, kio nomigas la specion. La suba ventro estas helgriza kaj la subpugo kun ioma bruneca nuanco. La kruroj estas rozkolorecaj.

Kiel ĉe kamaropteroj, ankaŭ kalamonastoj kudras siajn nestojn ene de vivaj aŭ mortaj folioj pere de araneretoj. La rezulto estas tre delikata bulforma nesto (kun flanka enirejo), komplete kovrita per folioj kaj ofte dekorata per kokonoj. Nestoj estas kutime kaŝitaj en malalta herbo, herbotufo aŭ malalta arbusto 1 aŭ 3 m supergrunde. La ino demetas 2-4 kremablankajn punktitajn ovojn, kutime el novembro al marto.

Ĝi troviĝas en sudokcidenta Angolo, ĉefe en Bocvano, kaj ankaŭ en Namibio, norda Sudafriko kaj okcidenta Zimbabvo. Ties natura habitato estas seka savano.

Ĝi estas insektovora, kiu manĝas ĉefe lokustojn, blatojn, araneojn, tineojn, raŭpojn.

## Referencoj 
* BirdLife International 2004.  Camaroptera fasciolata.   2006 IUCN Ruĝa Listo de Minacataj Specioj. Konsultita la 25an de julio 2007.

Kategorio:Paseroformaj
Kategorio:Cistikoledoj
Kategorio:Birdoj de Afriko
Katedralo de Valencio

eta|600ra

La **Katedralo Sankta Maria de Valencio**, populare konata kiel “Seu” en la kataluna. Ĝi estas la sidejo de la ĉefdiocezo de Valencio kaj ĝi estas dediĉata laŭ deziro de Jakobo la 1-a —laŭ la tradicio de la 13-a jarcento—- al Sankta Maria. Ĝi estis konsakrita en 1238 de la unua episkopo de Valencio post la Rekonkero, Frato Andreo de Albalat. Ĝi troviĝas sur la antikva moskeo de Balansijo, kiu estis konstruita sur antaŭa visigota katedralo.

La kataluna aŭ mediteranea gotiko estas la reganta stilo de la katedralo, kvankam ĝi havas elementojn de romaniko, franca gotiko, renesanco, baroko kaj novklasikismo.

En ĝia interno oni kultas la Gralon, el la 1-a jarcento, donacata al la katedralo de la reĝo Alfonso la 5-a en 1436.

Ĝi enhavas kelkajn el la unuaj kaj plej bonaj pentraĵoj de la periodo Quattrocento de Iberio, kiuj alvenis el Romo tra la artistoj dungataj de Aleksandro la 6-a. Ĉi tiu lasta valencia papo, kiam ankoraŭ estis la kardinalo Rodrigo de Borja, petis la plirangigon de la valencia sidejo al Metropolita Katedralo, kategorio donata de la papo Inocencio la 8-a en 1492.
## Bildaro

Image:Hernandos seu4.jpg|Ĉefretablo. Adorado de la paŝtistoj
Image:Hernandos seu3.jpg|Ĉefretablo. Ĉieleniro de Kristo
Image:Hernandos seu2.jpg|Ĉefretablo. Adorado de la Tri Saĝuloj
Image:Hernandos seu.jpg|Ĉefretablo. Pentekosto

## Eksteraj ligiloj 
* Oficiala retpaĝo de la Katedralo Sankta Maria de Valencio

Valencio
Johano la 1-a (Portugalio)

**Johano la 1-a de Aviso** (naskiĝis en Lisbono la 11-an de aprilo 1358, mortis samurbe la 14-an de aŭgusto 1433) estis la deka reĝo de Portugalio kaj fondinto de la Dinastio Aviso. Li estis natura filo de la reĝo Petro la Justiciga kaj de Teresa Gille Lourenço. Laŭ deziroj de lia patro, li estis vartata kaj edukata de lia patrina avo, la komercisto Lourenço Martins. En la jaro 1364 li estis rangigita al Superulo de la Ordeno de Aviso.

Post la forpaso de Petro la 1-a, la 18-an de januaro 1367, entroniĝis lia duonfrato, Fernando la Bela. Fernando la 1-a forpasis en Lisbono la 22-an de oktobro 1383. Portugalio estis minacata malaperi kiel sendependa regno, ĉar la dinastia sukcedo korespondus al lia filino Beatriz, edziĝinta al Johano de Kastilio, sed la popolaj klasoj kaj granda parto de la portugala nobelaro firme kontraŭis la teritorian kaj politikan kuniĝon kun la Regno de Kastilio.

Fine kaj post iom necerta periodo, la 6-an de aprilo 1385 la portugalaj kortegoj kuvenintaj en Koimbro deklaris al la Infanto Johano, reĝo de Portugalio per la nomo **Johano la 1-a** kaj Superulo de la Ordeno de Aviso. Ĉi tiu nomumado estis vidata kiel militdeklaro kontraŭ Kastilio, ĉar ĝi senheredigis Beatrizon kaj ŝian edzon la reĝon Johano la 1-a de Kastilio.

Iom poste, la kastilia reĝo invadis Portugalion por la celo okupi Lisbonon kaj venki la reĝon Johanon. La portugala monarko nomumis Nuno Álvares Pereira kiel Konestablo kaj Protektanto de Portugalio. La kastiliaj invadintoj estis venkitaj en la decidiga Batalo de Alĵubaroto (jaro 1385), kie la kastilia armeo estis ekstermita preskaŭ en sia tuto. Li invadis Kastilion kaj altrudis en 1389 sesjaran militpaŭzon kiu poste konvertiĝis en definitiva paco per kio Kastilio rezignis siajn pretendojn kaj Johano la 1-a solidiĝis en la trono.

Johano konkeris Ceŭton, en la nordo de Afriko en la jaro 1415.

Sub regado de Johano la 1-a, kaj danke al la verkaĵoj de lia filo la Infanto Henriko (nomata Henriko la Navigisto), komenciĝis la grandaj mar-malkovraĵoj.

Li estis la unua monarko en Iberio kiu redaktis en alia lingvo krom la latina (en la portugala) la leĝojn de sia regno; entreprenis plurajn publikajn verkaĵojn kaj meritis la surnomojn “Johano la Granda”, “Johano la Grandioza” kaj “Johano la Patro de la Popolo”.

Li forpasis pro la nigra morto en 1433. Poste sukcedata en la trono de lia filo Duarto.

Kategorio:Portugalaj reĝoj
Kategorio:Dinastio Aviso
Kategorio:Historio de Portugalio
Kategorio:Naskiĝintoj en Lisbono
Kategorio:Mortintoj en Lisbono
Ito Ĝunĝi

**ITO Ĝunĝi** () estas japana verkisto de hororaj mangaoj.

Li naskiĝis en la gubernio Gifu en julio de 1963 kaj estis inspirita ekde juna aĝo de la desegnoj de sia pliaĝa fratino kaj de la mangaoj de Kazuo Umezu, do interesiĝis ankaŭ pri desegno de mangaoj pri teruraĵoj.

Tamen, post fini liajn studojn lerneje, li studis por iĝi dentokuracist-helpanto kaj, ĝis la 1990-aj jaroj, laboris per ĉi tiu metio, dum li desegnis libertempe, eĉ post gajni la prestiĝan premion Umezu por teruraĵmangaoj.

Inter liaj plej konataj verkoj estas Uzumaki (うずまき), Tomie (富江) kaj Gyo (ギョ).

Kategorio:Mangaverkistoj
Kategorio:Japanaj artistoj
Eleonora de Portugalio kaj Aragono

[eta|200px|dekstra|Imperiestrino **Eleonora de Portugalio**, laŭ portreto de [Hans Burgkmair la Plejaĝa, (1473-1531)]]
**Eleonora de Aviso kaj Trastamaro** (n. en Torres Vedras, la 18-an de septembro 1434 - m. en Wiener Neustadt, la 3-an de septembro 1467). Infantino de Portugalio kaj proedziĝa imperiestrino de la Sankta Romia Imperio, kiel edzino de imperiestro Frederiko la 3-a. Ŝi estis filino de Duarto la 1-a kaj de la infantino Eleonora de Aragono kaj Alburkerko. Ŝi estas la malpli aĝa fratino de Alfonso la Afrika.

Kategorio:Dinastio Aviso
Kategorio:Romgermanaj imperiestrinoj
Ordeno de Aviso

eta
La **Ordeno de Aviso** estis militista ordeno de la Mezepoko en Portugalio. Fondata en 1166 kiel Ordeno de Evoro, ekde la konkero de la urbo Aviso en 1211, la ordeno eknomiĝis Ordeno de Aviso. Ĝi aperis kiel ordeno kiu batalis kontraŭ la muzulmana regado kaj la atakoj de la saracenoj en la tiama Regno de Portugalio. En 1385, unu el ĝiaj grandaj superuloj, Johano, bastardo de la reĝo Petro la 1-a, fariĝis la reĝo de Portugalio sub la nomo Johano la 1-a, kaj la dinastio nomiĝis *Aviso*. Aviso dependis en la praktiko de la Ordeno de Kalatravo, ĝis kiam dum la regado de Petro la 2-a ricevis privilegiojn, pere de leĝoj kaj donacoj, sufiĉaj por apartiĝi kaj konvertiĝi en la plej potenca ordeno de Portugalio.

## Vidu ankaŭ 
* Dinastio Aviso

Kategorio:Historio de Portugalio
Kategorio:Ordenoj
Kategorio:Kavalirordenoj
*
Japeto (titano)

En la helena mitologio, **Japeto** (en malnova greka:
Ίαπετός / *Iapetós*, "traboranta vundo") estis titano, filo de
Urano (la Ĉielo) kaj Geo (la Tero).

Edzo de Klimena, ankaŭ nomata Asia (aŭ, laŭ aliaj mitoj, edzo de sia fratino Tetiso), li estis patro de Prometeo, Epimeteo, Atlaso, Hespero kaj Menetio.

Li estis unu el la kvar titanoj, kiuj komplotis, kun Krono kontraŭ sia
patro Urano: Li kaj siaj fratoj Kojo, Krejo kaj
Hiperiono, sin metis al la kvar anguloj de la mondo. Kiam Urano
malsupreniris sur Geon, ili kaptis lin kaj tenis lin, dum Krono kastris
lin per serpo.

Dum la Titanomakio, Japeto, venkita, estis forĵetita en Tartaron far de
Zeŭso.

Laŭ romiaj verkistoj, Japeto estis giganto, kaj estis mortigata dum
la Gigantomaĥio.

Kiel patro de Prometeo, Japet estas rigardita de la grekoj kiel la prapatro de la
homa specio.

## Eksteraj ligiloj 
*  Japeto, titano de unua generacio
*  Ίαπετός Iapetós

Kategorio:Titanoj
Kastelo de Kokao

eta|dekstra|250px|Kastelo de Kokao
La **Kastelo de Kokao** estas fortikaĵo de Kokao (Provinco Segovio, Kastilio kaj Leono); ĝi estis konstruita en la 15-a jarcento kaj ĝi estas konsiderata kiel unu el la plej bonaj montraĵoj de  gotika-mudeĥara hispana stilo. Ĝi troviĝas ekster la vilaĝo, ĉe la meandro de la rivero Voltojo, unu el la malmultaj fortikaĵoj de Hispanio, kiuj situas ne sur monteto sed sur deklivo de la tereno. Ĝin ĉirkaŭas larĝa kaj profunda fosaĵo.

eta|300 px|Totala vido de la kastelo.
La vilaĝo apartenis al la Regno de Kastilio ĝis 1439 kiam ĝi estis cedata al la Iñigo López de Mendoza, kaj poste al Alonso de Fonseko, episkopo de Avilo kaj ĉefepiskopo de Sevilo, kiu atingis en 1453 la reĝan permeson por la konstruado de la kastelo. Li nomumis kiel sian posteulon sian nevon Alonso de Fonseko kaj Acevedo, kiu ordonis la konstruadon de la kastelo en 1473 kaj konvertis ĝin en senjora rezidejo, kie oni celebris pompajn festojn frekventatajn de elstaruloj de tiu epoko.

## Eksteraj ligiloj 
*Kastelo de Kokao 

Kategorio:Kasteloj en Segovio
László Vadas

**VADAS László** [vadaŝ] estas rumanuja hungara aktoro, reĝisoro. Li estis naskita en Kluĵo la 6-an de julio 1969.
## Kariero
Li studis en la aktorfako (1999) kaj poste en la reĝisorfako (2003) de la Universitato Babeş-Bolyai kaj li ludis inter 1990 kaj 1993 en la Figura Stúdió Színház de Gheorgheni, poste ĝis 1996 li reĝisoris tie kaj estis ekstera kunlaboranto ĝis 1998. Ekde 2004 li estas reĝisoro de la teatro Nagyváradi Állami Színház Szigligeti Társulat de Oradea. 
## Eksteraj ligiloj
*Retejohttp://www.szigligeti.ro/index.php?nyelv=hu&oldal=szemely&id=52http://theater.hu/index.php?mode=portre&szemely_id=4011

Vadas, L.
Vadas, L.
Gyula Kocsis

**KOCSIS Gyula** [koĉis] estas rumanuja hungara aktoro naskita en Ghiorac la 14-an de aŭgusto 1972.
## Kariero
Li finis en la aktorfako en 2003 de la Színművészeti Egyetem Szentgyörgyi István Tagozat de Târgu Mureş kaj li ludis ekde tiam en la la teatro Nagyváradi Állami Színház Szigligeti Társulat de Oradea. Prezente li estas ano de la Teatro Oberon Csőszínház.
## Eksteraj ligiloj
*Retejohttp://www.szigligeti.ro/index.php?nyelv=hu&oldal=szemely&id=29http://theater.hu/index.php?mode=portre&szemely_id=3583

Kocsis, Gy.
Reparacio

**Reparacio** estas kompenso mona aŭ vara, kiun la paganto donas pro ekstera devigo. Tiu devigo povas esti
* decido de tribunalo, ke la paganto devas kompensi al la ricevanto iun perdon, malutilon aŭ moleston, pri kiu li kulpis, aŭ
* decido de la venkinto en milito, ke la venkito devas kompensi la kostojn de la milito.
Plej ofte la vorto estas uzata en la dua senco, foje precizigite kiel "milita reparacio". Necesas distingi ĝin de la aneksado de okupita teritorio; tia anekso ne nomiĝas reparacio.

## Ekzemploj 
La traktato de San-Francisko de 1952 devigis Japanion pagi 10&nbsp;030 miliardojn da enoj pro la kostoj de la dua mondmilito.

Post la Golfa Milito de 1991 la Konsilio de Sekureco de Unuiĝintaj Nacioj konstatis en sia rezolucio 687, ke Irako responsas pri la damaĝoj, kiun ĝi kaŭzis invadante Kuvajton. Ĝi instalis komisionon pri kompenso, kiu ricevis kompens-postulojn pri 350 miliardoj da dolaroj de registaroj, firmaoj kaj individuaj personoj. 30 % de la postuloj estis pagitaj el la programo "nafto por manĝo".

La 1-an de septembro 2022 en la Reĝa Kastelo de Varsovio pola registaro prezentis detalan raporton pri la polaj perdoj kaj la germanaj militkrimoj dum la invado en Pollando kaj posta okupado kune kun genocido de ne malpli ol 5 mln 200 mil polaj civitanoj — kalkulita reparacio egalas al 6 bilionoj 220 miliardoj 609 milionoj da zlotoj (ekvivalento de 1,3 triliono da eŭroj aŭ 1 532 170 000 000 usonaj dolaroj)

## Vidu ankaŭ 
* Traktato de Guadalupe Hidalgo
* Traktato de Frankfurt (1871)
* Pactraktato de San-Francisko
* Traktato de Versajlo
* Pocdama Konferenco
* Jalta konferenco
* Kolektiva puno

Kategorio:Internacia juro
Kategorio:Privata juro
Kategorio:Leĝoj de milito
Kategorio:Sekvoj de milito
Kategorio:Milita juro
Kategorio:Historio de juro